**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS finansuotinų sporto sričių nustatymo ir SPORTO PROJEKTŲ FINANSAVIMO TVARKOS APRAŠo PATVIRTINIMO**

2019 m. lapkričio 27 d. Nr. B1-259

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 4 dalimi, Lietuvos Respublikos sporto įstatymo 8 straipsnio 1 dalies 1 ir 2 punktais ir 17 straipsnio 11 dalimi, įgyvendindama [Molėtų rajono savivaldybės 2018-2024 metų strateginio plėtros plano, patvirtinto 2018 m. sausio 25 d. Molėtų rajono savivaldybės tarybos sprendimu Nr. B1-3 „Dėl](https://www.e-tar.lt/rs/lasupplement/182f8710066d11e8b3e7ba9cffd043b1/fee52970067d11e8b3e7ba9cffd043b1/format/ISO_PDF/)Molėtų rajono savivaldybės 2018-2024 metų strateginio plėtros plano patvirtinimo“, 1 prioriteto 1.2. tikslą „Sąlygų sudarymas visoms socialinėms grupėms fiziniam aktyvumui didinti“ bei atsižvelgdama į 2019–2020 metų strateginių sporto šakų sąrašą, patvirtintą Lietuvos Respublikos švietimo, mokslo ir sporto ministro 2019 metų gegužės 16 d. įsakymu Nr. V-563 „Dėl 2019-2020 metų strateginių sporto šakų sąrašo patvirtinimo“, ir vietos bendruomenės poreikius,

Molėtų rajono savivaldybės taryba n u s p r e n d ž i a:

1. Nustatyti Molėtų rajono savivaldybės biudžeto lėšomis finansuotinas sporto sritis:
   1. kūno kultūros ir sporto renginių organizavimas rajone;
   2. olimpinių sporto šakų plėtojimas (krepšinis, futbolas, rankinis, tenisas, paplūdimio tinklinis, plaukimas, lengvoji atletika);
   3. ne olimpinių sporto šakų plėtojimas (orientavimosi sportas, automobilių sportas, sportiniai šokiai, galiūnų sportas, šachmatai, šaškės);
   4. dalyvavimas Lietuvos sporto šakų federacijų organizuojamuose tarptautiniuose ir šalies renginiuose;
   5. vaikų ir jaunimo sporto veikla;
   6. dalyvavimas Lietuvos parolimpinio komiteto organizuojamuose renginiuose .
2. Patvirtinti Molėtų rajono savivaldybės sporto projektų finansavimo tvarkos aprašą (pridedama).

Savivaldybės meras Saulius Jauneika